钦定古今图书集成/明伦汇编/家范典/第110卷 > 《魏张揖博雅》 > 《与郗家论婚书》晋·王羲之
## 钦定古今图书集成/明伦汇编/家范典/第110卷 > 《魏张揖博雅》 > 《与郗家论婚书》晋·王羲之

十一月四日，右将军、会稽内史琅邪王羲之敢致书
“《司空高平郗公足下》：《上祖舒散骑常侍》、抚军将军会
稽内史、镇军仪同三司夫人右将军刘”〈阙〉“女诞晏之、
允之。允之，建威将军、钱塘令、会稽都尉、义兴太守、南
中郎将、江州刺史、卫将军夫人，散骑常侍荀文女诞
希之、仲之及尊叔廙，平南将军、荆州刺史、侍中、骠骑
将军、武陵康侯夫人，雍州刺史、济阴郗说女诞颐之、
胡之、耆之。美之，内兄胡之，侍中、丹阳尹、西中郎将、司
州刺史、妻常侍、谯国夏侯女诞茂之、承之。”羲之妻，太
宰高平郗鉴女。诞元之、凝之、肃之、徽之、操之、献之。肃
之授中书郎、骠骑谘议、太子左率，不就。徽之，黄门郎。
献之，字子敬，少“有清誉，善隶书，咄咄逼人。仰与公宿
旧通家，光阴相接。承公贤女，淑质直亮，确懿纯美，敢
欲使子敬为门闾之宾，故具书祖宗职讳，可否之言，
进退惟命。”羲之再拜。